**Mootorsõidukimaksu seadus**

**1. peatükk**

**Üldsätted**

**§ 1. Seaduse reguleerimisala**

Käesolevas seaduses sätestatakse mootorsõidukimaks, millega maksustatakse mootorsõiduk lähtuvalt selle omadustest.

**§ 2. Mootorsõiduk**

(1) Mootorsõiduk käesoleva seaduse tähenduses on liiklusregistris registreeritud:

1) mootorratas (edaspidi *L3e-, L4e- ja L5e-kategooria mootorsõiduk*);

2) neljarattaline mopeed (edaspidi *L6e-kategooria mootorsõiduk*);

3) neljarattaline mootorsõiduk, mille tühimass sõitjateveoks ettenähtud sõiduki puhul on kuni 450 kilogrammi ja veoseveoks ettenähtud sõiduki puhul kuni 600 kg ning mis ei ole mopeed, traktor ega liikurmasin (edaspidi *L7e-kategooria mootorsõiduk*);

4) ratasmaastikusõiduk (edaspidi *MS2-kategooria mootorsõiduk*);

5) ratastraktor, mille valmistajakiirus on üle 40 kilomeetri tunnis ja mille juhile lähima telje minimaalne rööbe on vähemalt 1–150 mm, mille tühimass töökorras olekus on üle 600 kg ja mille kliirens ei ole üle 1–000 mm; pööratava sõiduasendiga traktorite puhul on juhile lähim telg see, millele on paigaldatud suurima läbimõõduga rehvid, välja arvatud eriotstarbeline ratastraktor (edaspidi *T1b-kategooria mootorsõiduk*);

6) ratastraktor, mille tühimass töökorras olekus ei ole üle 600 kg, välja arvatud eriotstarbeline ratastraktor (edaspidi *T3-kategooria mootorsõiduk*);

7) ratastraktor, mille valmistajakiirus on üle 40 kilomeetri tunnis, välja arvatud eriotstarbeline ratastraktor (edaspidi *T5-kategooria mootorsõiduk*);

8) sõiduauto (edaspidi *M1-kategooria mootorsõiduk*);

9) kuni 3500-kilogrammise täismassiga veoauto (edaspidi *N1-kategooria mootorsõiduk*).

(2) Käesoleva paragrahvi lõike 1 punktides 1–3, 6, 8 ja 9 nimetatud sõidukite kategooriatega hõlmatakse ka nende alamkategooriad.

**§ 3. Maksu objekt**

Mootorsõidukimaksu objekt on:

1) liiklusregistris registreeritud mootorsõiduk;

2) liiklusregistrist ajutiselt kustutatud või peatatud registrikandega mootorsõiduk.

**§ 4. Maksu laekumine**

Mootorsõidukimaks laekub riigieelarvesse.

**2. peatükk**

**Mootorsõidukimaksu tasumise kord**

**§ 5. Maksumaksja**

Mootorsõidukimaksu maksab:

1) mootorsõiduki omanik või

2) liiklusseaduse § 2 punkti 93 tähenduses vastutava kasutaja olemasolul vastutav kasutaja.

**§ 6. Maksukohustus**

(1) Mootorsõidukimaksu kohustus on isikul, kes:

1) on maksustamisperioodi 1. jaanuari seisuga liiklusregistri andmete kohaselt sõiduki omanik või vastutav kasutaja või

2) on kantud maksustamisperioodi kestel mootorsõiduki Eesti liiklusregistris esmakordsel registreerimisel mootorsõiduki omanikuks või vastutavaks kasutajaks.

(2) Kui käesoleva paragrahvi lõikes 1 nimetatud ajal on liiklusregistri andmetel sõidukil vastutav kasutaja, siis on maksukohustus temal.

**§ 7. Maksustamisperiood ja maksu tasumine**

(1) Mootorsõidukimaksuga maksustamise periood on üks kalendriaasta.

(2) Kui mootorsõiduk registreeritakse liiklusregistris esmakordselt maksustamisperioodi kestel, arvutatakse mootorsõidukimaks käesoleva seaduse §-s 8 sätestatud korras.

(3) 50 protsenti Mootorsõidukimaksust tasutakse 50 protsenti 1. aprilliks ja 50 protsenti 1. oktoobriks.

**§ 8.** **Maksustamisperioodi kestel registreeritud mootorsõiduki kohta mootorsõidukimaksu arvutamine**

(1) Maksustamisperioodi kestel kuni 31. juulini liiklusregistris esmakordselt registreeritud mootorsõiduki eest tasutakse mootorsõidukimaks 1. oktoobriks.

(2) Maksustamisperioodi kestel pärast 31. juulit liiklusregistris esmakordselt registreeritud mootorsõiduki eest makstakse mootorsõidukimaks järgneva aasta 1. aprilliks.

(3) Mootorsõidukimaks arvutatakse proportsionaalselt päevade arvuga, mis on jäänud jooksva maksustamisperioodi lõpuni, arvates registreerimisele järgnevast päevast.

**§ 9. Maksu tasumise kord**

(1) Maksu- ja Tolliamet väljastab liiklusregistrist saadud andmete alusel maksumaksjale maksuteate tasumisele kuuluva mootorsõidukimaksu summa kohta hiljemalt 15. veebruaril.

(2) Maksuteadet ei pea allkirjastama.

(3) Kui maksuteadet muudetakse pärast selle kättetoimetamist vähem kui 30 päeva enne käesolevas seaduses sätestatud tasumise tähtaega, antakse maksu tasumiseks aega vähemalt 30 kalendripäeva.

(4) Maksustamisperioodi kestel liiklusregistris esmakordselt registreeritud mootorsõiduki eest oleva maksukohustuse kohta väljastatakse maksuteade 15 tööpäeva jooksul pärast registrikande tegemist.

**§ 10. Maksu tagastamine**

Mootorsõiduki võõrandamise või kasutusõiguse ülemineku korral maksustamisperioodi kestel maksustamisperioodi eest tasutud mootorsõidukimaksu ei tagastata ja maksusummat ei vähendata.

**3. peatükk**

**Mootorsõidukimaksu määrad**

**§ 11.** **L-kategooria,** **MS2-kategooria, T1b-kategooria, T3-kategooria ja T5-kategooria mootorsõidukite maksumäärad**

(1) L3e-, L4e-, L5e-, L6e- ja L7e-kategooria mootorsõiduki, kuni 1000-kilogrammise tühimassiga MS2-kategooria ratasmaastikusõiduki, T3-kategooria mootorsõiduki ning kuni 1000-kilogrammise tühimassiga T1b- ja T5-kategooria mootorsõiduki, mille esmase registreerimise kuupäevast on maksustamisperioodi alguse kuupäevaks möödunud kuni kümme aastat, mootorsõidukimaks on:

1) 30 eurot, kui mootorsõiduki mootori töömaht on 51–125 cm3;

2) 45 eurot, kui mootorsõiduki mootori töömaht on 126–500 cm3;

3) 60 eurot, kui mootorsõiduki mootori töömaht on 501–1000 cm3;

4) 75 eurot, kui mootorsõiduki mootori töömaht on 1001–1500 cm3;

5) 90 eurot, kui mootorsõiduki mootori töömaht ületab 1500 cm3.

(2) L3e-, L4e-, L5e-, L6e- ja L7e-kategooria mootorsõiduki, kuni 1000-kilogrammise tühimassiga MS2-kategooria ratasmaastikusõiduki, T3-kategooria mootorsõiduki ning kuni 1000-kilogrammise tühimassiga T1b- ja T5-kategooria mootorsõiduki, mille esmase registreerimise kuupäevast on maksustamisperioodi alguse kuupäevaks möödunud üle kümne aasta, kuid mitte rohkem kui 20 aastat, mootorsõidukimaks on:

1) 30 eurot, kui mootorsõiduki mootori töömaht on 126–500 cm3;

2) 45 eurot, kui mootorsõiduki mootori töömaht on 501–1000 cm3;

3) 60 eurot, kui mootorsõiduki mootori töömaht on 1001–1500 cm3;

4) 75 eurot, kui mootorsõiduki mootori töömaht ületab 1500 cm3.

**§ 12.** **M1-kategooria mootorsõidukite maksumäärad**

(1) M1-kategooria mootorsõiduki, mis ei ole liiklusseaduse § 2 punkti 881 tähenduses täiselektriline ja mille kohta on liiklusregistris olemas andmed ühtlustatud ülemaailmse kergsõidukite katsetamise meetodiga (edaspidi *WLTP-meetod*) arvutatud süsinikdioksiidi (edaspidi *CO2*) eriheite kohta, mootorsõidukimaksu määr leitakse järgmise kolme komponendi summana:

1) baasosa 50 eurot mootorsõiduki kohta;

2) CO2 eriheite osa selliselt, et iga CO2 gramm vahemikus 118–150 grammi kilomeetri kohta korrutatakse 3 euroga, vahemikus 151–200 grammi kilomeetri kohta korrutatakse 3,5 euroga ning vahemikus 201 ja enam grammi kilomeetri kohta korrutatakse 4 euroga;

3) massiosa selliselt, et mootorsõiduki 2000-kilogrammist täismassi ületav iga kilogramm korrutatakse 0,40 euroga kuni summani 400 eurot või välise laadimisvõimalusega mootorsõiduki puhul, millel on liiklusregistris märge „OVC-HEV“, selliselt, et mootorsõiduki 2200-kilogrammist täismassi ületav iga kilogramm korrutatakse 0,40 euroga kuni summani 400 eurot.

(2) Käesoleva paragrahvi lõikes 1 nimetatud mootorsõiduki, mille kohta on liiklusregistris olemas andmed üksnes ametliku tehasepoolse kulunumbri mõõtmise süsteemi järgi (*New European Driving Cycle*, edaspidi *NEDC-meetod*) arvutatud CO2 eriheite kohta, mootorsõidukimaksu määr leitakse järgmise kolme komponendi summana:

1) käesoleva paragrahvi lõikes 1 nimetatud baasosa;

2) massiosa;

3) CO2 eriheite osa selliselt, et esmalt korrutatakse CO2 eriheite näit koefitsiendiga 1,21 ja seejärel iga CO2 gramm vastavalt käesoleva paragrahvi lõike 1 punktis 2 sätestatule.

(3) Käesoleva paragrahvi lõikes 1 nimetatud mootorsõiduki, mille kohta puuduvad liiklusregistris andmed CO2 eriheite kohta, CO2 eriheite WLTP-meetodi referentsväärtus grammides kilomeetri kohta leitakse järgmise kolme komponendi summana, arvestades lõikes 5 sätestatut:

1) mootori võimsus kilovattides korrutatakse 0,29-ga;

2) mootorsõiduki tühimass kilogrammides korrutatakse 0,07-ga;

3) mootorsõiduki vanus aastates maksustamisperioodi alguse kuupäevaks alates esmase registreerimise kuupäevast korrutatakse 4,92-ga.

(4) Käesoleva paragrahvi lõike 3 punktides 1–3 ettenähtud summade liitmisel saadud summast lahutatakse:

1) diiselmootoriga sõiduki puhul 35 CO2 grammi kilomeetri kohta;

2) välise laadimisvõimaluseta diiselmootoriga mootorsõiduki puhul, millel on liiklusregistris märge „NOVC-HEV“, 52 CO2 grammi kilomeetri kohta;

3) välise laadimisvõimaluseta bensiinimootoriga mootorsõiduki puhul, millel on liiklusregistris märge „NOVC-HEV“, 39 CO2 grammi kilomeetri kohta.

(5) Käesoleva paragrahvi lõikes 3 nimetatud CO2 eriheite WLTP-meetodi referentsväärtuse maksimum on 350 CO2 grammi kilomeetri kohta.

(6) Käesoleva paragrahvi lõigetes 3 ja 4 nimetatud mootorsõiduki mootorsõidukimaksu määr leitakse järgmise kolme komponendi summana:

1) käesoleva paragrahvi lõikes 1 nimetatud baasosa;

2) massiosa;

3) CO2 eriheite osa, mis leitakse WLTP-meetodi referentsväärtuse järgi.

(7) Käesoleva paragrahvi lõikes 3 nimetatud mootorsõiduki, millel on liiklusregistris märge „OVC-HEV“, mootorsõidukimaksu määr leitakse järgmise kahe komponendi summana:

1) käesoleva paragrahvi lõikes 1 nimetatud baasosa;

2) massiosa.

(8) Käesoleva paragrahvi lõikes 1 nimetatud mootorsõiduki, mis on täiselektriline, mootorsõidukimaksu määr leitakse järgmise kahe komponendi summana:

1) baasosa 50 eurot mootorsõiduki kohta;

2) massiosa selliselt, et mootorsõiduki 2400-kilogrammist täismassi ületav iga kilogramm korrutatakse 0,40 euroga kuni summani 440 eurot.

(9) M1-kategooria kategooria mootorsõiduk, mis on liiklusregistri andmetel kerenimetusega „elamu“ ja mille pikkus on rohkem kui 5100 millimeetrit, maksustatakse N1-kategooria mootorsõiduki mootorsõidukimaksu määraga, rakendamata mootorsõiduki vanusest sõltuvat mootorsõidukimaksu määra kordajat.

**§ 13.** **N1-kategooria mootorsõidukite maksumäärad**

(1) N1-kategooria mootorsõiduki, mis ei ole täiselektriline ja mille kohta on liiklusregistris olemas andmed WLTP-meetodiga arvutatud CO2 eriheite kohta, mootorsõidukimaksu määr leitakse järgmise kahe komponendi summana:

1) baasosa 50 eurot mootorsõiduki kohta;

2) CO2 eriheite osa selliselt, et iga CO2 gramm vahemikus 205–250 grammi kilomeetri kohta korrutatakse 3 euroga, vahemikus 251–300 grammi kilomeetri kohta korrutatakse 3,5 euroga ning vahemikus 301 ja enam grammi kilomeetri kohta korrutatakse 4 euroga.

(2) Käesoleva paragrahvi lõikes 1 nimetatud mootorsõiduki, mille kohta on liiklusregistris olemas andmed üksnes NEDC-meetodiga arvutatud CO2 eriheite kohta, mootorsõidukimaksu määr leitakse järgmise kahe komponendi summana:

1) käesoleva paragrahvi lõikes 1 nimetatud baasosa;

2) CO2 eriheite osa selliselt, et esmalt korrutatakse CO2 eriheite näit koefitsiendiga 1,3 ja seejärel iga CO2 gramm vastavalt käesoleva paragrahvi lõike 1 punktis 2 sätestatule.

(3) Käesoleva paragrahvi lõikes 1 nimetatud mootorsõiduki, mille kohta puuduvad liiklusregistris andmed CO2 eriheite kohta, CO2 eriheite WLTP-meetodi referentsväärtus grammides kilomeetri kohta leitakse järgmise kolme komponendi summana, arvestades käesoleva paragrahvi lõigetes 4 ja 5 sätestatut:

1) mootori võimsus kilovattides korrutatakse 0,4-ga;

2) mootorsõiduki tühimass kilogrammides korrutatakse 0,07-ga;

3) mootorsõiduki vanus aastates maksustamisperioodi alguse kuupäevaks alates esmase registreerimise kuupäevast korrutatakse 5,16-ga.

(4) Käesoleva paragrahvi lõike 3 punktides 1–3 ettenähtud summade liitmisel saadud summale liidetakse bensiinimootoriga sõiduki puhul 22,4 CO2 grammi kilomeetri kohta.

(5) Käesoleva paragrahvi lõike 3 punktides 1–3 ettenähtud summade liitmisel saadud summast lahutatakse välise laadimisvõimaluseta diiselmootoriga mootorsõiduki puhul, millel on liiklusregistris märge „NOVC-HEV“, ja välise laadimisvõimaluseta bensiinimootoriga mootorsõiduki puhul, millel on liiklusregistris märge „NOVC-HEV“, 19,9 CO2 grammi kilomeetri kohta.

(6) Käesoleva paragrahvi lõikes 3 nimetatud CO2 eriheite WLTP-meetodi referentsväärtuse maksimum on 350 CO2 grammi kilomeetri kohta.

(7) Käesoleva paragrahvi lõigetes 3–5 nimetatud mootorsõiduki mootorsõidukimaksu määr leitakse järgmise kahe komponendi summana:

1) käesoleva paragrahvi lõikes 1 nimetatud baasosa;

2) CO2 eriheite osa, mis leitakse WLTP-meetodi referentsväärtuse järgi.

(8) Käesoleva paragrahvi lõikes 3 nimetatud mootorsõiduki, millel on liiklusregistris märge OVC-HEV, mootorsõidukimaksu määr on käesoleva paragrahvi lõikes 1 nimetatud baasosa.

(9) Käesoleva paragrahvi lõikes 1 nimetatud mootorsõiduki, mis on täiselektriline, mootorsõidukimaksu määr on 30 eurot mootorsõiduki kohta.

(10) N1-kategooria mootorsõiduk, mille erivõimsus ületab 0,20 kilovatti kandevõime ühe kilogrammi kohta liiklusregistri andmetel, maksustatakse M1-kategooria mootorsõiduki mootorsõidukimaksu määraga, rakendades füüsiliste isikute puhul ka mootorsõiduki vanusest sõltuvat kordajat.

**§ 14.** **Mootorsõiduki vanusest sõltuv kordaja**

(1) M1-kategooria mootorsõiduki maksumäär korrutatakse mootorsõiduki vanusest sõltuva kordajaga järgmistel juhtudel:

1) mootorsõiduki omanik on füüsiline isik või

2) mootorsõiduki vastutav kasutaja liiklusseaduse § 2 punkti 93 tähenduses on füüsiline isik.

(2) M1-kategooria mootorsõiduki vanusest sõltuv mootorsõidukimaksu määra kordaja on:

1) 0,92, kui mootorsõiduki esmase registreerimise kuupäevast on maksustamisperioodi alguse kuupäevaks möödunud vähemalt 5 aastat;

2) 0,84, kui mootorsõiduki esmase registreerimise kuupäevast on maksustamisperioodi alguse kuupäevaks möödunud vähemalt 6 aastat;

3) 0,75, kui mootorsõiduki esmase registreerimise kuupäevast on maksustamisperioodi alguse kuupäevaks möödunud vähemalt 7 aastat;

4) 0,67, kui mootorsõiduki esmase registreerimise kuupäevast on maksustamisperioodi alguse kuupäevaks möödunud vähemalt 8 aastat;

5) 0,59, kui mootorsõiduki esmase registreerimise kuupäevast on maksustamisperioodi alguse kuupäevaks möödunud vähemalt 9 aastat;

6) 0,51, kui mootorsõiduki esmase registreerimise kuupäevast on maksustamisperioodi alguse kuupäevaks möödunud vähemalt 10 aastat;

7) 0,43, kui mootorsõiduki esmase registreerimise kuupäevast on maksustamisperioodi alguse kuupäevaks möödunud vähemalt 11 aastat;

8) 0,35, kui mootorsõiduki esmase registreerimise kuupäevast on maksustamisperioodi alguse kuupäevaks möödunud vähemalt 12 aastat;

9) 0,26, kui mootorsõiduki esmase registreerimise kuupäevast on maksustamisperioodi alguse kuupäevaks möödunud vähemalt 13 aastat;

10) 0,18, kui mootorsõiduki esmase registreerimise kuupäevast on maksustamisperioodi alguse kuupäevaks möödunud vähemalt 14 aastat;

11) 0,1, kui mootorsõiduki esmase registreerimise kuupäevast on maksustamisperioodi alguse kuupäevaks möödunud vähemalt 15 aastat;

12) 0, kui mootorsõiduki esmase registreerimise kuupäevast on maksustamisperioodi alguse kuupäevaks möödunud vähemalt 20 aastat.

(3) Mootorsõidukimaksu määra kordajat rakendatakse mootorsõidukimaksu summale, millest on lahutatud baasosa.

**§ 15. Mootorsõidukimaksu vabastus**

Mootorsõidukimaksuga ei maksustata:

1) liiklusregistris alarmsõidukiks registreeritud mootorsõidukit;

2) välisriigi diplomaatilisele esindusele ja konsulaarasutusele, erimissioonile, Välisministeeriumi tunnustatud rahvusvahelise organisatsiooni esindusele või peakorterile, Euroopa Liidu institutsioonile või liidu õiguse alusel asutatud ametile või asutusele, Eestisse akrediteeritud välisriigi diplomaatilisele esindajale ja konsulaarametnikule, välja arvatud aukonsul, erimissiooni ja rahvusvahelise organisatsiooni esindajale, samuti diplomaatilise esinduse, konsulaarasutuse ja erimissiooni haldustöötajale kuuluvaid mootorsõidukeid;

3) mootorsõidukit, mis on spetsiaalselt ümber ehitatud puuetega inimeste transpordiks või puuetega inimesele kasutamiseks.

**4. peatükk**

**Mootorsõidukimaksu register**

**§ 16. Mootorsõidukimaksu register**

(1) Mootorsõidukimaksu register on maksukorralduse seaduse § 17 lõike 1 alusel asutatud maksukohustuslaste registri alamregister, mille pidamise kord sätestatakse maksukohustuslaste registri põhimääruses.

(2) Mootorsõidukimaksu registri eesmärk on mootorsõidukimaksu arvutamiseks vajaliku teabe kogumine ja töötlemine.

(3) Transpordiamet esitab Maksu- ja Tolliametile mootorsõidukimaksu arvutamiseks vajalikud alusandmed käesoleva seaduse §-des 11–15 sätestatud maksumäärade ja vabastuste arvestamiseks, sealhulgas isikuandmed.

**5. peatükk**

**Rakendussätted**

**1. jagu**

**Seaduste muutmine**

**§ 17. Kohalike maksude seaduse muutmine**

Kohalike maksude seaduse § 5 punkt 7 ja § 12 tunnistatakse kehtetuks.

**§ 18. Liiklusseaduse muutmine**

Liiklusseaduses tehakse järgmised muudatused:

**1)** paragrahvi 1 lõiget 1 täiendatakse pärast sõna „teekasutustasu“ sõnadega „ning registreerimistasu“;

**2)** paragrahvi 2 täiendatakse punktiga 881 järgmises sõnastuses:

„881) täiselektriline mootorsõiduk on mootorsõiduk, mille veomootoriks on elektrimootor ning millel puudub sisepõlemismootor;“;

**3)** paragrahvi 37 lõikest 2 jäetakse välja sõna „veoajamiga“;

**4)** paragrahvi 173 lõikes 1 asendatakse tekstiosa „ja registerpantide“ tekstiosaga „, registerpantide ja mootorsõiduki registreerimistasu“;

**5)** seadust täiendatakse 122. peatükiga järgmises sõnastuses:

„**122. peatükk**

**REGISTREERIMISTASU**

**§ 19013. Registreerimistasu**

Registreerimistasu tasutakse käesoleva seaduse § 19014 lõikes 1 nimetatud kategooriasse kuuluva mootorsõiduki eest.

**§ 19014. Registreerimistasu objekt**

(1) Registreerimistasu objekt on järgmistesse kategooriatesse kuuluv mootorsõiduk:

1) sõiduauto (edaspidi *M1-kategooria mootorsõiduk*);

2) kuni 3500-kilogrammise täismassiga veoauto (edaspidi *N1-kategooria mootorsõiduk*).

(2) Käesoleva paragrahvi lõikes 1 nimetatud sõidukite kategooriatega hõlmatakse ka nende alamkategooriad.

**§ 19015. Registreerimistasu tasumise kohustus**

(1) Registreerimistasu tasub isik, kes teeb registrikande toimingu.

(2) Registreerimistasu tasumise kohustus tekib sõiduki esmakordsel liiklusregistris registreerimisel.

(3) Tasumisele kuuluva registreerimistasu summa määrab Transpordiamet pärast sõiduki registreerimiseelset tehnonõuetele vastavuse kontrolli.

**§ 19016. Registreerimistasu tasumise aeg**

Registreerimistasu tasutakse enne sõiduki esmakordset Eesti liiklusregistris registreerimist.

**§ 19017. Registreerimistasu haldur**

Registreerimistasu haldur on Transpordiamet.

**§ 19018. Registreerimistasu laekumine**

Registreerimistasu laekub riigieelarvesse.

**§ 19019.** **M1-kategooria mootorsõidukite registreerimistasu määrad**

(1) M1-kategooria mootorsõiduki, mis ei ole täiselektriline ja mille kohta on liiklusregistris olemas andmed ühtlustatud ülemaailmse kergsõidukite katsetamise meetodiga (edaspidi *WLTP-meetod*) arvutatud CO2 eriheite kohta, registreerimistasu määr leitakse järgmise kolme komponendi summana:

1) baasosa 300 eurot mootorsõiduki kohta;

2) CO2 eriheite osa selliselt, et iga CO2 gramm vahemikus 1–117 grammi kilomeetri kohta korrutatakse 5 euroga, vahemikus 118–150 grammi kilomeetri kohta korrutatakse 40 euroga, vahemikus 151–200 grammi kilomeetri kohta korrutatakse 60 euroga ning vahemikus 201 ja enam grammi kilomeetri kohta korrutatakse 80 euroga;

3) massiosa selliselt, et mootorsõiduki 2000-kilogrammist täismassi ületav iga kilogramm korrutatakse 4 euroga kuni summani 4000 eurot ja välise laadimisvõimalusega mootorsõiduki, millel on liiklusregistris märge „OVC-HEV“, massiosa selliselt, et mootorsõiduki 2200-kilogrammist täismassi ületav iga kilogramm korrutatakse 4 euroga kuni summani 4000 eurot.

(2) Käesoleva paragrahvi lõikes 1 nimetatud mootorsõiduki, mille kohta on liiklusregistris olemas andmed üksnes ametliku tehasepoolse kulunumbri mõõtmise süsteemi järgi (*New European Driving Cycle*, edaspidi *NEDC-meetod*) arvutatud CO2 eriheite kohta, registreerimistasu määr leitakse järgmise kolme komponendi summana:

1) käesoleva paragrahvi lõikes 1 nimetatud baasosa;

2) massiosa;

3) CO2 eriheite osa selliselt, et esmalt korrutatakse CO2 eriheite näit koefitsiendiga 1,21 ja seejärel iga CO2 gramm vastavalt käesoleva paragrahvi lõike 1 punktis 2 sätestatule.

(3) Käesoleva paragrahvi lõikes 1 nimetatud mootorsõiduki, mille kohta puuduvad liiklusregistris andmed CO2 eriheite kohta, CO2 eriheite WLTP-meetodi referentsväärtus grammides kilomeetri kohta leitakse järgmise kolme komponendi summana, arvestades lõikes 4 sätestatut:

1) mootori võimsus kilovattides korrutatakse 0,29-ga;

2) mootorsõiduki tühimass kilogrammides korrutatakse 0,07-ga;

3) mootorsõiduki vanus aastates maksustamisperioodi alguse kuupäevaks alates esmase registreerimise kuupäevast korrutatakse 4,92-ga.

(4) Käesoleva paragrahvi lõike 3 punktides 1–3 ettenähtud summade liitmisel saadud summast lahutatakse:

1) diiselmootoriga sõiduki puhul 35 CO2 grammi kilomeetri kohta;

2) välise laadimisvõimaluseta diiselmootoriga mootorsõiduki puhul, millel on liiklusregistris märge „NOVC-HEV“, 52 CO2 grammi kilomeetri kohta;

3) välise laadimisvõimaluseta bensiinimootoriga mootorsõiduki puhul, millel on liiklusregistris märge „NOVC-HEV“, 39 CO2 grammi kilomeetri kohta.

(5) Käesoleva paragrahvi lõikes 3 nimetatud CO2 eriheite WLTP-meetodi referentsväärtuse maksimum on 350 CO2 grammi kilomeetri kohta.

(6) Käesoleva paragrahvi lõikes 3 ja 4 nimetatud mootorsõiduki registreerimistasu määr leitakse järgmise kolme komponendi summana:

1) käesoleva paragrahvi lõikes 1 nimetatud baasosa;

2) massiosa;

3) CO2 eriheite osa, mis leitakse WLTP-meetodi referentsväärtuse järgi.

(7) Käesoleva paragrahvi lõikes 3 nimetatud mootorsõiduki, millel on liiklusregistris märge „OVC-HEV“, registreerimistasu määr leitakse järgmise kolme komponendi summana:

1) käesoleva paragrahvi lõikes 1 nimetatud baasosa;

2) massiosa;

3) CO2 eriheite osa, mis on 46 CO2 grammi kilomeetri kohta.

(8) Käesoleva paragrahvi lõikes 1 nimetatud mootorsõiduki, mis on täiselektriline, registreerimistasu määr leitakse järgmise kahe komponendi summana:

1) baasosa 300 eurot mootorsõiduki kohta;

2) massiosa selliselt, et mootorsõiduki 2400-kilogrammist täismassi ületav iga kilogramm korrutatakse 4 euroga kuni summani 4400 eurot.

(9) M1-kategooria kategooria mootorsõiduki, mis on liiklusregistri andmetel kerenimetusega „elamu“ ja mille pikkus on rohkem kui 5100 millimeetrit, registreerimistasu arvutatakse N1-kategooria mootorsõiduki registreerimistasu määra alusel, rakendamata mootorsõiduki vanusest sõltuvat registreerimistasu määra kordajat.

**§ 19020.** **N1-kategooria mootorsõidukite registreerimistasu määrad**

(1) N1-kategooria mootorsõiduki, mis ei ole täiselektriline ja mille kohta on liiklusregistris olemas andmed WLTP-meetodiga arvutatud CO2 eriheite kohta, registreerimistasu määr leitakse järgmise kahe komponendi summana:

1) baasosa 500 eurot mootorsõiduki kohta;

2) CO2 eriheite osa selliselt, et iga CO2 gramm vahemikus 1–204 grammi kilomeetri kohta korrutatakse 2 euroga, vahemikus 205–250 grammi kilomeetri kohta korrutatakse 30 euroga, vahemikus 251–300 grammi kilomeetri kohta korrutatakse 35 euroga ning vahemikus 301 ja enam grammi kilomeetri kohta korrutatakse 40 euroga.

(2) Käesoleva paragrahvi lõikes 1 nimetatud mootorsõiduki, mille kohta on liiklusregistris olemas andmed üksnes NEDC-meetodiga arvutatud CO2 eriheite kohta, registreerimistasu määr leitakse järgmise kahe komponendi summana:

1) käesoleva paragrahvi lõikes 1 nimetatud baasosa;

2) CO2 eriheite osa selliselt, et esmalt korrutatakse CO2 eriheite näit koefitsiendiga 1,3 ja seejärel iga CO2 gramm vastavalt käesoleva paragrahvi lõike 1 punktis 2 sätestatule.

(3) Käesoleva paragrahvi lõikes 1 nimetatud mootorsõiduki, mille kohta puuduvad liiklusregistris andmed CO2 eriheite kohta, CO2 eriheite WLTP-meetodi referentsväärtus grammides kilomeetri kohta leitakse järgmise kolme komponendi summana, arvestades lõigetes 4–5 sätestatut:

1) mootori võimsus kilovattides korrutatakse 0,4-ga;

2) mootorsõiduki tühimass kilogrammides korrutatakse 0,07-ga;

3) mootorsõiduki vanus aastates maksustamisperioodi alguse kuupäevaks alates esmase registreerimise kuupäevast korrutatakse 5,16-ga.

(4) Käesoleva paragrahvi lõike 3 punktides 1–3 ettenähtud summade liitmisel saadud summale liidetakse bensiinimootoriga sõiduki puhul 22,4 CO2 grammi kilomeetri kohta.

(5) Käesoleva paragrahvi lõike 3 punktides 1–3 ettenähtud summade liitmisel saadud summast lahutatakse välise laadimisvõimaluseta diiselmootoriga mootorsõiduki puhul, millel on liiklusregistris märge „NOVC-HEV“, ja välise laadimisvõimaluseta bensiinimootoriga mootorsõiduki puhul, millel on liiklusregistris märge „NOVC-HEV“, 19,9 CO2 grammi kilomeetri kohta.

(6) Käesoleva paragrahvi lõikes 3 nimetatud CO2 eriheite WLTP-meetodi referentsväärtuse maksimum on 350 CO2 grammi kilomeetri kohta.

(7) Käesoleva paragrahvi lõigetes 3–5 nimetatud mootorsõiduki registreerimistasu määr leitakse järgmise kahe komponendi summana:

1) käesoleva paragrahvi lõikes 1 nimetatud baasosa;

2) CO2 eriheite osa, mis leitakse WLTP-meetodi referentsväärtuse järgi.

(8) Käesoleva paragrahvi lõikes 3 nimetatud mootorsõiduki, millel on liiklusregistris märge „OVC-HEV“, registreerimistasu määr leitakse järgmise kahe komponendi summana:

1) käesoleva paragrahvi lõikes 1 nimetatud baasosa;

2) CO2 eriheite osa, mis on 69 CO2 grammi kilomeetri kohta.

(9) Käesoleva paragrahvi lõikes 1 nimetatud mootorsõiduki, mis on täiselektriline, registreerimistasu määr on 300 eurot mootorsõiduki kohta.

(10) N1-kategooria mootorsõiduki, mille erivõimsus ületab 0,20 kilovatti kandevõime ühe kilogrammi kohta liiklusregistri andmetel, registreerimistasu tasutakse lähtuvalt M1-kategooria mootorsõiduki registreerimistasu määrast, rakendades füüsiliste isikute puhul ka mootorsõiduki vanusest sõltuvat registreerimistasu kordajat.

**§ 19021. Mootorsõiduki vanusest sõltuv registreerimistasu kordaja**

(1) M1-kategooria mootorsõiduki registreerimistasu korrutatakse mootorsõiduki vanusest sõltuva kordajaga järgmistel juhtudel:

1) mootorsõiduki omanik on füüsiline isik;

2) mootorsõiduki vastutav kasutaja käesoleva seaduse tähenduses on füüsiline isik.

(2) M1-kategooria mootorsõiduki vanusest sõltuv registreerimistasu kordaja on:

1) 0,95, kui mootorsõiduki esmase registreerimise kuupäevast on Eesti liiklusregistris registreerimise kuupäevaks möödunud vähemalt 1 aasta;

2) 0,89, kui mootorsõiduki esmase registreerimise kuupäevast on Eesti liiklusregistris registreerimise kuupäevaks möödunud vähemalt 2 aastat;

3) 0,84, kui mootorsõiduki esmase registreerimise kuupäevast on Eesti liiklusregistris registreerimise kuupäevaks möödunud vähemalt 3 aastat;

4) 0,79, kui mootorsõiduki esmase registreerimise kuupäevast on Eesti liiklusregistris registreerimise kuupäevaks möödunud vähemalt 4 aastat;

5) 0,73, kui mootorsõiduki esmase registreerimise kuupäevast on Eesti liiklusregistris registreerimise kuupäevaks möödunud vähemalt 5 aastat;

6) 0,68, kui mootorsõiduki esmase registreerimise kuupäevast on Eesti liiklusregistris registreerimise kuupäevaks möödunud vähemalt 6 aastat;

7) 0,63, kui mootorsõiduki esmase registreerimise kuupäevast on Eesti liiklusregistris registreerimis kuupäevaks möödunud vähemalt 7 aastat;

8) 0,57, kui mootorsõiduki esmase registreerimise kuupäevast on Eesti liiklusregistris registreerimise kuupäevaks möödunud vähemalt 8 aastat;

9) 0,52, kui mootorsõiduki esmase registreerimise kuupäevast on Eesti liiklusregistris registreerimise kuupäevaks möödunud vähemalt 9 aastat;

10) 0,47, kui mootorsõiduki esmase registreerimise kuupäevast on Eesti liiklusregistris registreerimise kuupäevaks möödunud vähemalt 10 aastat;

11) 0,41, kui mootorsõiduki esmase registreerimise kuupäevast on Eesti liiklusregistris registreerimise kuupäevaks möödunud vähemalt 11 aastat;

12) 0,36, kui mootorsõiduki esmase registreerimise kuupäevast on Eesti liiklusregistris registreerimise kuupäevaks möödunud vähemalt 12 aastat;

13) 0,31, kui mootorsõiduki esmase registreerimise kuupäevast on Eesti liiklusregistris registreerimise kuupäevaks möödunud vähemalt 13 aastat;

14) 0,25, kui mootorsõiduki esmase registreerimise kuupäevast on Eesti liiklusregistris registreerimise kuupäevaks möödunud vähemalt 14 aastat;

15) 0,20, kui mootorsõiduki esmase registreerimise kuupäevast on Eesti liiklusregistris registreerimise kuupäevaks möödunud vähemalt 15 aastat.

(3) Registreerimistasu kordajat rakendatakse registreerimistasu summale, millest on lahutatud baasosa.

(4) Registreerimistasu kordaja rakendamisel saadav summa ümardatakse sendi täpsusega.

**§ 19022. Registreerimistasu tasumise vabastus**

Registreerimistasu ei tasuta:

1) liiklusregistris alarmsõidukiks registreeritavalt mootorsõidukilt;

2) välisriigi diplomaatilisele esindusele ja konsulaarasutusele, erimissioonile, Välisministeeriumi tunnustatud rahvusvahelise organisatsiooni esindusele või peakorterile, Euroopa Liidu institutsioonile või liidu õiguse alusel asutatud ametile või asutusele, Eestisse akrediteeritud välisriigi diplomaatilisele esindajale ja konsulaarametnikule (välja arvatud aukonsul), erimissiooni ja rahvusvahelise organisatsiooni esindajale, samuti diplomaatilise esinduse, konsulaarasutuse ja erimissiooni haldustöötajale kuuluvatelt mootorsõidukitelt;

3) mootorsõidukilt, mis on spetsiaalselt ümber ehitatud puuetega inimeste transpordiks või puuetega inimesele kasutamiseks.

**§ 19023. Registreerimistasu andmete hoidmine**

Andmeid registreerimistasu arvutamise ja tasumise kohta hoitakse liiklusregistris.“.

**§ 19. Maksukorralduse seaduse muutmine**

Maksukorralduse seaduses tehakse järgmised muudatused:

**1)** paragrahvi 3 lõiget 2 täiendatakse punktiga 10 järgmises sõnastuses:

„10) mootorsõidukimaks.“;

**2)** paragrahvi 29 punkti 23 täiendatakse pärast sõna „maamaksuteadete“ sõnadega „ja mootorsõidukimaksuteadete“;

**3)** paragrahvi 105 lõike 6 punktid 61–65 loetakse punktideks 62–66 ja lõiget täiendatakse punktiga 61 järgmises sõnastuses:

„61) mootorsõidukimaks;“.

**§ 20. Riigilõivuseaduse muutmine**

Riigilõivuseaduse § 14272 lõige 1 muudetakse ja sõnastatakse järgmiselt:

„(1) Sõiduki, välja arvatud mopeed, kuni 3500-kilogrammine täismassiga haagis ja liiklusseaduse §-s 19014 nimetatud sõiduk, registreerimise eest tasutakse riigilõivu 130 eurot.“.

**2. jagu**

**Seaduse jõustumine**

**§ 21. Seaduse jõustumine**

(1) Käesolev seadus jõustub 2025. aasta 1. jaanuaril.

(2) Käesoleva seaduse § 3 punkt 2 jõustub 2027. aasta 1. jaanuaril.

Lauri Hussar

Riigikogu esimees

Tallinn, 2023

Algatab Vabariigi Valitsus

(allkirjastatud digitaalselt)